Előterjesztés Zalakaros Város Önkormányzat Képviselőtestületének 2022. május 26-án tartandó ülésére
Tárgy: Zalakarosi Értéktár Testülete 2021. évi tevékenységéről beszámoló
Az előterjesztést készítette: Zalakarosi Közösségi Ház és Könyvtár
Tisztelt Képviselőtestület!

Zalakaros Város Önkormányzatának Képviselő testülete a 145/2013. (VI.27.) számú határozatával döntött arról, hogy a magyar nemzeti értékek és a hungarikumok gondozásáról szóló 114/2013, (IV.16.) Korm. rendelet 2. § (1) bekezdése alapján élni kíván a települési értéktár létrehozásának lehetőségével.
A képviselőtestület a 2013. november 21-én kelt határozatával a magyar nemzeti értékekről és a hungarikumokról szóló törvényi és kormányrendelet alapján a Zalakarosi Közösségi Ház és Könyvtárat nevesítette (előd BLOKK), mint a Zalakarosi Értéktár működtetőjét.

A települési értéktár bizottság tagjai: 
Novák Ferenc polgármester
Klie Zoltán főépítész
Horváthné Nagy Elvira Könyvtár intézményegység- vezető 
Sinkovics Norbert Zalakarosi Közösségi Ház és Könyvtár igazgató                                                         Adminisztrátor: Nagy Zsuzsa

Fontos a bizottság számára, hogy részletes gyűjtemény készüljön a városban fellehető értékekről, amely folyamatosan bővíthető, gazdagítható.
E feltáró munka elsősorban a zalakarosi lakosok figyelmét hívja fel a szemünk előtt nap, mint nap látható értékeinkre, figyelmet kapnak az elfelejtett, a köztudatban elhomályosodó értékeink is.

A Zalakarosi Értéktár Testület 2021-ben február 23-án ülésezett.
A Testület 2020-ban tervezte a helyi gasztronómiai értékek feltérképezését. Javasolta a zalakarosi, korábban megjelent kiadványok receptjeit összegyűjteni, beszkennelni, a régiektől kezdve napjainkig, a legújabb receptekig. Sajnos erre sem 2020-ban, sem 2021-ben nem került sor a kialakult pandémiás helyzet miatt. Lehetőség szerint 2022-ben folytatja a testület a gyűjtést, receptkönyv összeállítását. 
2020-ban elkészült a „Titkunk a vizünk” című könyv, a tervezett novemberi könyvbemutató a pandémiás korlátozások miatt elmaradt, 2021. június 11-én került sor a sajtótájékoztatóval egybekötött könyvátadóra.

A Testület a februári ülésen a HUNG-2021 pályázat nyújtotta lehetőségeket vitatta meg.
A hazai és a külhoni nemzeti értékek, hungarikumok népszerűsítésének támogatására; települési, tájegységi értéktárak létrehozásának segítésére; valamint a Kárpát-medencei hagyományos öltözet-kultúra továbbörökítésére megjelent 2021. évi hungarikum pályázat 930 millió Ft keretösszeggel. Mindhárom célterületnél működési támogatásnak nem minősülő, egyszeri, vissza nem térítendő támogatás igényelhető. 
A pályázaton 1 és 4 millió forint közötti összegre lehetett pályázni. 
A Zalakarosi Közösségi Ház és Könyvtár a pályázati kiírás I. célterületén belül rendezvények megvalósítására kívánt pályázni. Az alábbi 3 rendezvény megtartását javasolta:

Zalakarosi Nemzetközi Sakkfesztivál
Tour de Zalakaros
Szüreti mulatság Tónai bor-és szőlőfajta
4 ismeretterjesztő előadás+könyvátadó

A bizottság egyöntetűen támogatta a pályázati program megvalósítását. 

Sajnos a pályázat forráshiány miatt visszautasításra került.

A Bizottság tervezett 2021. évi második ülése elmaradt. Terveik szerint 2022. januárjában üléseznek.
2016-ban a „Zalakarosi gyógyvíz-és fürdőkultúra” értékünk felvételre került a Zala Megyei Értéktárba. 2017-ben a Zala Megyei Értéktár indítványozta a Hungarikum Bizottságnál az érték felvételét a Magyar Értéktárba. 2018-ban a Hungarikum Bizottság tájékoztatta a Zala Megyei Értéktárat, hogy az érték elbírálása folyamatban van. 2020. februárjában az Agrárminisztérium kiegészítést kért még a szakmai részhez, ezt továbbította számukra a Zalakarosi Közösségi Ház és Könyvtár.
2021-ben a pandémia miatt a szakmai munkát a karosi értékek mentén pályázatban (HUNG-20206/6186) lévő anyagok tették ki, a Bizottság egyszer ülésezett. 

2021. évi szakmai beszámoló
 (HUNG-2020/6186)
A szakmai munka folyamata:
A pályázat célja - többek között -, hogy a megyei értéktárban szereplő értékek még szélesebb nyilvánosságot kapjanak, ezek között a Zalakarosi Nemzetközi Sakkfesztivál, mint érték egy könyv formájában külön kiemelten is feldolgozásra kerüljön.
I. 1. a) célterület:

Érték-könyv
A zalakarosi nemzetközi sakkfesztivál című könyv elkészítése mintegy 200 oldalban, B/5-ös méret, 350 db példányszámban. Szerző Horváth Tamás. A zalakarosi nemzetközi sakkfesztivál, mint érték jelenleg a megyei értéktárban szerepel. A könyvet digitálisan is elérhetővé tesszük. A könyv kidolgozására, lektorálására, nyomdai munkáira megbízási szerződést kötöttünk. A veszélyhelyzet miatt a projekt befejezési időpontja folyamatosan változik, jelenleg 2022. június 30-ig tolódik ki. 

II. I. 1. b) bemutató terek

A projektrész tartalma a korábbi pályázatban elkészült „paravánokon” elhelyezni az elmúlt 40 év során a Zalakarosi Nemzetközi Sakkfesztiválon készült képeket mindösszesen 24 db tablón.  A tablók kivitelezésére vonatkozó szerződést megkötöttük. A tablók szöveges és képi anyagát pályázó az értéktár bizottsággal együttműködve állítja össze, melyet végül az Értéktár Bizottság jóváhagy. A veszélyhelyzet miatt ezek a teendők is átcsúsztak 2022-re. A szakmai munkát nehezíti, hogy a könyv írója balesetet szenvedett, máig visszamaradt egyensúlyzavarral küzd.
A bemutató tér alapvető helyszíne a pályázó által fenntartott Civil Ház lesz, ahol a helyi közösségek különböző korosztályú tagjai találkozhatnak a bemutatott anyaggal, továbbá a helyiek számára és a Zalakarosra látogató vendégeknek is szeretnénk bemutatni az kiállítást a Látogatóközpontban.

III. 1. c) rendezvények

4 ismeretterjesztő előadást szervezünk és valósítunk meg: Zalakarosi gyógyvíz és fürdőkultúra, Tónai bor és szőlőfajta, Zalakarosi sakktörténelem, Kis-Balaton bemutatása, könyv bemutatója.  A projektben résztvevőkkel aláírásra kerültek a megbízási szerződések.  Az ismeretterjesztő előadások terveink szerint 2020. őszén kezdődtek volna, de a veszélyhelyzet miatt ezeknek az előadásoknak a megvalósítása 2022. elejére esik.  Az előadások szervezésében, megvalósításában a pályázó a szervezővel szorosan együttműködik.
A projekt utolsó hónapjában lezárjuk a projektet.  A sajtónak bemutatásra kerül a kiadott könyv, a bemutatótér új elemei, a zalakarosi értékek. 




A 2021. évi munkaterv és célkitűzésekből az alábbi teendők áthúzódtak 2022-es évre.
	Feladat
	Határidő
	Felelős

	Szobrok, alkotások lefényképezése
	2022. december 31.
	Egry Miléna

	Receptek összegyűjtése
	2022. december 31.
	Nagy Zsuzsa

	Receptek beszkennelése
	2022. december 31.
	Rákhely András

	Könyvbemutató
	2023. május
	Intézményvezető



2022. évi Munkaterv:
I. ülés időpontja 2022. január 27.
A 2022-es pályázati lehetőségek megbeszélése, pályázati anyag összeállítása, jövőbeni feladatok összegyűjtése.
II. ülés időpontja 2022. november 08.
 Beérkező javaslatok feldolgozása, az elmaradt teendők elvégzése.
1. számú melléklet tartalmazza a helyi értéktárba, illetve a megyei értéktárba felvett értékeket. 2. számú melléklet tartalmazza a Zalakaros Város Értéktárba való felvételhez a javaslattételi felhívást, mely a Karosi krónika 2022. májusi számában fog megjelenni.

Határozati javaslat:
Zalakaros Város Képviselőtestülete a Zalakarosi Értéktár Testülete 2021. évi tevékenységéről szóló beszámolóját tudomásul veszi és elfogadja.
Határidő: Folyamatos
Felelős:    Novák Ferenc az Értéktár Bizottság elnöke

Zalakaros, 2022. május 12.						

Novák Ferenc
									 polgármester



Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára a Zalakarosi Értéktár testülete 2021. évi tevékenységéről beszámoló napirend kapcsán az előterjesztés szerinti határozati javaslat elfogadását azzal a kiegészítéssel, hogy készüljön internetes képes várostörténeti gyűjtemény, valamint javasolja, mivel a Zalakarosi Közösségi Ház a Zalakarosi Értéktár működtetője, a dokumentumokban felelősként az intézmény alkalmazottjai kerüljenek kijelölésre. 

